Diari Oficial de la Generalitat Valenciana


Sumari del DOGV 5888, del 07-11-2008 (2008/12792)

RESOLUCIÓ de 16 d'abril de 2008, de la Direcció General per al Canvi Climàtic, per la qual s'atorga a Huevos Alto Turia, SA l'autorització ambiental integrada per a una explotació avícola al terme municipal de Tuéjar.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5888

Data del DOGV
:   07-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12930


Data del document
:   16-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Tuéjar
    * empresa privada
    * avicultura

RESOLUCIÓ de 16 d'abril de 2008, de la Direcció General per al Canvi Climàtic, per la qual s'atorga a Huevos Alto Turia, SA l'autorització ambiental integrada per a una explotació avícola al terme municipal de Tuéjar. [2008/12882]  
Vistos els documents que es troben en l'expedient 130/06 IPPC, instruït a instàncies de Huevos Alto Turia, SA a fi d'obtenir l'autorització ambiental integrada per a una explotació avícola, al terme municipal de Tuéjar, s'emet aquesta resolució de conformitat amb els següents  
Antecedents de fet  
Primer. Amb data 5 d'octubre de 2006, Salvador Tello Pérez, en representació de l'empresa Huevos Alto Turia, SA amb CIF A-46320008 i domicili social a la partida de La Navaza, sense número, de Tuéjar (València), presenta a la Conselleria de Territori i Habitatge una sol·licitud d'autorització ambiental integrada per a l'explotació avícola, que es detalla en l'annex I.  
A la sol·licitud s'adjunta un informe de compatibilitat urbanística emés per l'Ajuntament de Tuéjar amb data 28 de juny de 2006.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Tercer. Amb data 19 de febrer de 2007 la Confederació Hidrogràfica del Xúquer emet un informe en matèries de la seua competència.  
Quart. Amb dates 28 de març i 25 de maig de 2007, la Conselleria de Territori i Habitatge requereix nova documentació, la qual es presenta amb dates 9 de maig i 12 de juliol de 2007, respectivament.  
Cinqué. Amb data 27 d'agost de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5585). Durant aquest període s'ha presentat una al·legació al projecte per part de Manuel Puerta Martínez.  
Quant al contingut de l'al·legació presentada, es considera que en relació amb les condicions de funcionament de l'activitat que puguen tenir conseqüències en el medi ambient, les mesures correctores indicades en la documentació aportada i les que es fixen en aquesta resolució són suficients per a garantir-ne una correcta protecció.  
Sisé. Transcorregut el termini d'informació pública, amb data 10 de desembre de 2007 se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. Amb data 24 de desembre de 2007, d'acord amb l'article 30 de la Llei 2/2006, l'Ajuntament de Tuéjar emet un informe favorable sobre els aspectes de la seua competència.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Vuité. Amb data 17 de gener de 2008 es rep un informe de la Conselleria d'Agricultura, Pesca i Alimentació, en el qual s'indica que, a la vista de la documentació presentada i a la vista de les comprovacions realitzades en l'esmentada explotació, aquesta compleix la Llei 6/2003, de ramaderia de la Comunitat Valenciana en els seus articles 52, 53 i 55, compleix el Reial decret 348/2000 en els apartats 5, 6 i 7, compleix el Decret 76/1995 en l'article nové i compleix l'Ordre de 14 de febrer de 1996 en l'article 2.  
Nové. Amb dates 8 de gener i 4 de febrer de 2008, la Conselleria de Medi Ambient, Aigua, Urbanisme i Habitatge requereix documentació complementària, que es presenta amb dates 28 de gener i 11 d'abril de 2008, respectivament.  
Deu. Amb data 14 d'abril de 2008 es realitza el tràmit d'audiència a l'interessat.  
Onze. Amb data 16 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 130/06 IPPC de sol·licitud d'autorització ambiental integrada, promogut per Huevos Alto Turia, SA.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.3.A de l'annex I de la Llei 2/2006.   
Segon. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental desplegada pel Decret 127/2006, de 5 de maig, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que posseïsc, resolc:  
Primer. Concedir a Huevos Alto Turia, SA l'autorització ambiental integrada per a l'explotació avícola ubicada a la partida de La Navaza, sense número, de Tuéjar (València), d'acord amb el Projecte de sol·licitud d'autorització ambiental integrada, de setembre de 2006, i subscrit per la Sra. Sara Ruiz Miguel, la qual queda inscrita en el Registre General d'Instal·lacions IPPC de la Comunitat Valenciana amb el número 165-08/AAI/CV, condicionada al compliment dels requisits següents:  
1. Emissions atmosfèriques  
Les emissions difuses a l'atmosfera estimades per al conjunt de l'explotació seran les següents:  
Contaminants Estimació d'emissió  
Metà total 15.516,00 kg/any  
Amoníac total 43.582,20 kg/any  
Òxid nitrós total 1.097,87 kg/any  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, es compliran els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre.  
Se'ls concedeix un termini de tres mesos, a partir de la concessió de l'autorització ambiental integrada, perquè presenten l'informe de l'última auditoria acústica realitzada.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
Quan l'òrgan competent ho considere necessari podrà requerir al titular de la instal·lació la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13934, i limitarà, a les zones residencials d'afecció, el percentil 98 de les mitjanes horàries al llarg d'un any a 5 unitats d'olor.  
4. Abocaments   
Les aigües residuals sanitàries s'emmagatzemaran en un depòsit estanc i impermeable, i seran recollides per un gestor autoritzat.  
Queda prohibit l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, incloent-hi les aigües pluvials que hagen pogut entrar en contacte amb el fem o amb el compost produït a partir d'aquest.  
5. Protecció del sòl i de les aigües subterrànies  
Les instal·lacions ramaderes han de disposar de femers o fosses de purins estanques i impermeables amb capacitat suficient per a emmagatzemar i estabilitzar les dejeccions abans del seu aprofitament posterior, per la qual cosa la falta d'impermeabilitat i estanquitat de les basses o dels depòsits d'emmagatzemament dels fems o purins com també la seua incorrecta aplicació agronòmica, quan aquesta en siga la forma d'eliminació, podrà donar lloc a la incoació d'expedient sancionador per infracció tipificada en la lletra f) de l'article 116.3 de la Llei d'aigües (Reial decret legislatiu 1/2001).  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
La Llei 10/1998 de residus i la Llei 10/2000 de residus de la Comunitat Valenciana seran aplicables de forma supletòria a la normativa sectorial per a la gestió de subproductes animals (animals morts i restes d'origen animal) que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà i pel Reial decret 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Quant a la gestió de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'entorn de la magnitud que a continuació es detalla i la capacitat total de l'explotació detallada en l'annex I siga de 150.000 gallines ponedores.  
  
\* \* \* \* \*  
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana.  
En el termini de tres mesos des de la concessió d'aquesta autorització, s'haurà d'aportar una còpia dels documents d'acceptació dels residus produïts, emesos per un gestor autoritzat. Aquests documents han de ser originals o compulsats, han d'estar segellats pel gestor i han d'estar vigents.  
Els residus perillosos i els no perillosos es lliuraran a gestors que disposen de la corresponent autorització administrativa per a la seua gestió.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, d'acord amb l'article 16 de l'esmentat reglament, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
S'haurà de disposar d'un femer en l'explotació, on puga emmagatzemar-se temporalment la gallinassa fins a la retirada per una empresa autoritzada, de manera que s'evite l'acumulació descontrolada al recinte de l'explotació. El femer haurà d'estar dissenyat de manera que tinga capacitat suficient per a contenir la gallinassa generada, com a mínim, durant quinze dies i ha d'estar perfectament impermeabilitzat i construït a base de solera i parets de formigó impermeabilitzat amb un lleuger pendent que facilite la canalització de lixiviats a la cubeta de recollida, que podran de nou ser incorporats al muntó, en cas que s'hi generen.  
S'haurà de presentar un pla de prevenció i reducció de residus perillosos, seguint el que estableix la Llei 10/2000, de 12 de desembre, de residus de la Comunitat Valenciana, article 45 i disposició addicional 4 (DOGV 15/12/2000).  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els animals morts tindran la consideració de material de la categoria 2 d'acord amb el que estableix el Reglament CE 1774/2002, com també el Reial decret 1429/2003, de 21 de novembre de 2003, pel qual es regulen les condicions d'aplicació de l'esmentat reglament, per la qual cosa es recolliran, transportaran, identificaran i eliminaran segons el que s'hi estableix.  
Finalment, s'haurà de portar un registre documental relatiu a la producció i utilització de fem (en el qual figuren la quantitat, naturalesa, l'origen, destinació, freqüència de recollida, el mitjà de transport i mètode de valoració o eliminació del fem gestionat i s'hauran d'identificar les parcel·les i els cultius destinataris amb el detall que calga per a acreditar que la utilització del residu ramader com a fertilitzant orgànic es realitza adequadament) i la retirada per una empresa autoritzada de les baixes animals generades en l'explotació.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el Reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
7. Mesures que s'han d'adoptar en situacions diferents a les normals que poden afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada.  
Així mateix, quan es determine el tancament definitiu, es desmantellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Altres condicions  
En relació amb les normes mínimes de benestar animal, es tindrà en compte allò recollit en el Reial decret 3/2002, d'11 de gener, pel qual s'estableixen les normes mínimes de protecció de les gallines ponedores.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
L'explotació i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
9. Obligació de subministrament d'informació  
Primer. Abans de l'1 de març de cada any, s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior i específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtica un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. Aquesta visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Així mateix, l'autorització queda condicionada al resultat de l'informe de la Confederació Hidrogràfica del Xúquer en relació amb la inexistència d'abocaments, que s'emetrà en el termini màxim d'un any, i el contingut del qual quedarà incorporat a aquesta autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 16 d'abril de 2008.- El director general per al Canvi Climàtic: Jorge Lamparero Lázaro.  
Núm. de naus Orientació Places Parcel·la  
3 Ponedores en gàbia 57.547 235  
2 Ponedores en sòl 57.437 967  
2 Ponedores en sòl 36.448 476  
1 Ponedores en sòl 39.607 624  
\* \* \* \* \*  
Nº Naves Orientación Plazas Parcela  
3 Ponedoras en jaula 49.745 775  
2 Ponedoras en suelo 94.961 036  
2 Ponedoras en suelo 08.982 609  
1 Ponedoras en suelo 57.044 117  
Annex I  
Descripció del projecte  
L'activitat de Huevos Alto Turia, SA consisteix en una explotació avícola existent, composta per tres naus de gallines ponedores en gàbies amb capacitat per a 54.000 places i cinc naus de gallines ponedores en sòl amb capacitat per a 96.000 places.  
Les polletes són traslladades al galliner de posta a l'edat de 17 a 19 setmanes, i tenen uns dies per a adaptar-se a la bateria abans de començar la posta. La descàrrega i el repartiment de polletes per la nau es farà manualment i es retornaran els envasos de transport.  
Els animals es reben en l'explotació amb un pes d'1,3 a 1,4 kg i al final del període de posta (80 setmanes) assoliran un pes corporal mitjà de 2-2,5 kg segons l'estirp.  
El maneig es realitzarà per lots i es practicarà la tècnica all in - all out per a realitzar buit sanitari.  
En totes les naus amb aus allotjades en sòl, les soleres s'han dissenyat de tal forma que es garantisca la seua estanquitat en tot moment.  
A les naus amb aus allotjades en gàbies s'ha col·locat un sistema de preassecatge que, junt amb el sistema de ventilació de les naus, disminueix considerablement la producció d'amoníac.  
Com a instal·lació accessòria a l'activitat es troba el centre de classificació d'ous on, després de la seua recepció, es classifiquen per grandàries i s'embalen en cartons o caixes per a la posterior expedició.  
L'alimentació es realitza a base de pinso compost i es dosifica de forma automàtica. En cada fase de producció s'aplicarà un pinso adaptat el màxim possible a les necessitats de l'animal a fi d'incrementar la seua eficàcia i així disminuir la producció de residus. A fi de disminuir l'excreció de nitrogen i de fòsfor, es formularan dietes baixes en proteïna. Amb açò s'aconsegueix reduir el consum d'aigua, les emissions d'olors i l'excreció de compostos del catabolisme nitrogenat.  
L'aigua utilitzada prové de la xarxa municipal d'abastiment.  
El fem es deposita en una superfície estanca amb sistema de recollida de lixiviats. A fi de disminuir les emissions d'amoníac serà col·locada una coberta flexible (plàstic) fins a la retirada per una empresa especialitzada.